《和陶神释》
宋代·吴芾

人生禀一气，自微而至著。
不问富与贫，不论新与故。
自有形影初，我便相亲附。
二子既有言，我宁无一语。
汝形未生时，影复在何处。
偶与我有缘，同生复同住。
幸我所依人，造理仍知数。
身虽未溘然，已办周身具。
得酒即忘怀，宁复顾毁誉。
醒即看云眠，目送孤鸿去。
我亦得安闲，不忧还不惧。
说与二子知，莫为身外虑。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。